smcproject/ml-wiki-sentences huggingface dataset:
സാധാരണ ഗതിയിൽ ശൂന്യവേള ചോദ്യോത്തരവേളയ്ക്കും സഭയിലെ സാധാരണ നടപടിക്രമങ്ങൾക്കും ഇടയിലായിരിക്കും
സാധാരണ നിയമനിർമ്മാണ സഭകളിൽ അംഗങ്ങൾക്ക് ഏതെങ്കിലും വിഷയത്തെപ്പറ്റി പ്രശ്നങ്ങൾ ഉന്നയിക്കുന്നതിനു നിരവധി പ്രക്രിയകളിലൂടെ കടന്നു പോകേണ്ടതുണ്ട്.
സഭയിലെ മറ്റു നടപടിക്രമങ്ങൾക്ക് കാത്തു നിൽക്കാൻ കഴിയാതെയുള്ള അത്യാവശ്യമുള്ള കാര്യങ്ങളാണ് ചോദ്യരൂപേണ ഉന്നയിക്കുന്നത് .
ശൂന്യവേള സമയത്ത് ഉന്നയിക്കേണ്ടതായ വിഷയങ്ങളുടെ നോട്ടീസ് സഭയിലെ അംഗങ്ങൾ [പാർലമെന്റ് -എം.പി ] സാധാരണയായി 10 മണിക്ക് മുൻപായി സഭയിൽ പ്രധാന ചുമതല നിർവ്വഹിക്കുന്ന ഉദ്യോഗസ്ഥനു         [ പ്രിസൈഡിംഗ് ഓഫീസർ ] നൽകുന്നു  ഇത്തരം ചോദ്യങ്ങളെ സഭയിൽ ഉന്നയിക്കുന്നതിനു അനുവദിക്കണമോ വേണ്ടയോ എന്നു തീരുമാനിക്കുന്നത് പ്രിസൈഡിംഗ് ഓഫീസറാണ്.
ഇന്ത്യയിൽ ഇത് 1962 മുതലാണ് നിലവിൽ വന്നത്.
സാൻ ആൻഡ്രിയാസ് തടാകം ഇംഗ്ലീഷ് വിലാസം https://ml.wikipedia.org/wiki/San_Andreas_Lake
അമേരിക്കയിൽ സാൻ മാടിയോ കൗണ്ടിക്കും സാൻ ബ്രൂണോ , മിൽബ്രേ നഗരങ്ങൾക്കും സാൻഫ്രാൻസിസ്കോ പെനിസുലക്കും അടുത്തായി സ്ഥിതിചെയ്യുന്ന തടാകമാണ് സാൻ ആൻ‍ഡ്രിയാസ് തടാകം .
ഈ തടാകം സാൻ ആൻഡ്രിയാസ് ഫാൾട്ടിലാണ് സ്ഥിതിചെയ്യുന്നത്.
ഫാൾട്ടിന് ആ പേര് വന്നത് ഈ തടാകത്തിന്റെ പേരിൽ നിന്നാണ്.
1769 നവംബർ 4 ന് സ്വാനീ റിഡ്ജിൽ നിന്ന് സാൻ ഫ്രാൻസിസ്കോ ബേ കണ്ടുപിടിച്ചു.
പോർട്ടോള പര്യടനം കനാഡ ഡി സാൻ ഫ്രാൻസിസ്കോ  എന്നറിയപ്പെട്ടു.
ഇപ്പോൾ സാൻ അന്ദ്രേസ് ക്രീക്ക് ഇന്നത്തെ സൺ അന്ദ്രേസ് തടാകത്തിന്റെ സമീപം  ക്യാമ്പ് ആയി പ്രവർത്തിക്കുന്നു.
അടുത്ത ദിവസം അവർ ഒരു "ലഗുണ ഗ്രാൻഡ" എത്തി, അത് ഇപ്പോൾ അപ്പർ ക്രിസ്റ്റൽ സ്പ്രിംഗ്സ് റിസർവയർ പ്രദേശമാണ്.
കാലിഫോർണിയ ഹിസ്റ്റോറിയൽ മാർക്കർ നമ്പർ അടയാളപ്പെടുത്തി.
ക്രിസ്റ്റൽ സ്പ്രിങ്ങ്സ് റോഡിന്റെ 0.1 മൈൽ തെക്കുപടിഞ്ഞാറൻ സ്കൈലൈൻ ബോലേലാർഡിലുള്ള ക്രിസ്റ്റൽ സ്പ്രിംസ് ഡാമിലെ 94 "പോർട്ടോള പര്യവേക്ഷണ ക്യാമ്പ്" സ്ഥിതിചെയ്യുന്നു.
നവംബർ 12 ന് രണ്ടാം പ്രാവശ്യം അവർ മടക്കയാത്രയിൽ വീണ്ടും ഇവിടെ ക്യാമ്പ് ചെയ്യുന്നു.
സാൻ ആൻഡ്രിയാസ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സ്ഥലങ്ങൾ സാൻ ആൻഡ്രിയാസ്, കാലിഫോർണ്ണിയ - അമേരിക്കയിലെ കാലിഫോർണ്ണിയയിലെ പ്രമുഖ നഗരം സാൻ ആൻഡ്രിയാസ് ഫാൾട്ട് - അമേരിക്കയിലെ കാലിഫോർണ്ണിയയിലൂടെ കടന്നുപോകുന്ന ഒരു ഭൂവൽക്ക വ്യതിയാനം സാൻ ആൻഡ്രിയാസ് തടാകം - അമേരിക്കയിലെ സാൻഫ്രാൻസിസ്കോ നഗരത്തിനടുത്തുള്ള ഒരു തടാകം വിനോദം സിനിമ സാൻ ആൻഡ്രിയാസ് (സിനിമ) -  2015ൽ ബ്രാഡ് പേയ്ടോൺ സംവിധാനം ചെയ്ത സിനിമ ഗെയിം ഗ്രാൻഡ് തെഫ്റ്റ് ഓട്ടോ: സാൻ ആൻഡ്രിയാസ് നോവൽ സാൻ ആൻഡ്രിയാസ് (നോവൽ) - 1984 ൽ അലിസ്റ്റാർ മക്ലീൻ എഴുതിയ നോവൽ
സാൻ ക്രിസ്റ്റബൽ അഗ്നിപർവതം ഇംഗ്ലീഷ് വിലാസം https://ml.wikipedia.org/wiki/San_Crist%C3%B3bal_Volcano
നിക്കരാഗ്വയുടെ തലസ്ഥാനമായ മനാഗ്വായ്ക്ക് 135 കിലോമീറ്റർ വടക്കുപടിഞ്ഞാറ് മാറിയാണ്, രാജ്യത്തെ ഏറ്റവും ഉയരമേറിയ അഗ്നിപർവതമായ സാൻ ക്രിസ്റ്റബൽ.
2012 ൽ അഗ്നിപർവതം തീതുപ്പാനാരംഭിച്ചതോടെ, പരിസരപ്രദേശത്തുനിന്ന് ആയിരങ്ങളെ ഒഴിപ്പിച്ചു മാറ്റിയിരുന്നു.
ചരിത്രം 1685: വലുത് ആഗസ്റ്റ് 1919: വലിയ ഒച്ചയോടെയും ഇടിമിന്നലോടെയും മേയ് 1971: പൊട്ടിത്തെറിയോടെ ജനുവരി 1976: മൂന്നു മിനിറ്റിലൊരിക്കൽ വലിയ പുകയോടും ഇടിമിന്നലോടും c. ഡിസംബർ 1986: ധാരാളം വാതകം പുറത്തു വന്നു c. ജനുവരി 1987: ധാരാളം വാതകം പുറത്തു വന്നു മേയ് 1997: ഇടി മിന്നലോടെ ധാരാളം വാതകം പുറത്തു വന്നു.
ചാരവും മണ്ണും ഇടി മുഴക്കവുമുണ്ടായിരുന്നു.
ഡിസംബർ 1999: ചാരവും മണ്ണും ഇടി മുഴക്കവുമുണ്ടായിരുന്നു.
മേയ്, ആഗസ്റ്റ്  2001: വണ്ടും പൊട്ടിത്തെറിച്ചു.
ഏപ്രിൽ2006: ഇടത്തരം ജൂലൈ  2008: ചെറു പൊട്ടിത്തെറികൾ സെപ്റ്റംബർ 2009: പൊട്ടിത്തെറിയും ചാരത്തോടെയുള്ള പുകയും സെപ്റ്റംബർ 2012: 5000 മീറ്ററോളം ഉയരത്തിൽ മൂന്നു പൊട്ടിത്തെറികൾ പുകയും മണ്ണും ചാരവും ഉയർന്നു.
അവലംബം ↑ ↑ ↑ Nicaragua’s San Cristóbal volcano erupts Archived 2012-09-11 at the Wayback Machine .
The Tico Times , 2012-09-08.
സാൻ ക്ലെമെൻറെ
സാൻ ക്ലെമെൻറെ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, ഓറഞ്ച് കൗണ്ടിയിലുൾപ്പെട്ട ഒരു നഗരമാണ്.
2010 ലെ സെൻസസിൽ ഈ നഗരത്തിലെ ആകെ ജനസംഖ്യ 63,522 ആണെന്നു കണ്ടെത്തിയിരുന്നു.
കാലിഫോർണിയ തീരത്ത്, ലോസ് ആഞ്ചലസ് , സാൻ ഡിയാഗോ നഗരങ്ങൾക്കു മദ്ധ്യഭാഗത്തായി സ്ഥിതിചെയ്യുന്ന ഓറഞ്ച് കൌണ്ടിയുടെ ഏറ്റവും തെക്കുള്ള ഈ നഗരം  ഇവിടുത്തെ സമുദ്രം, മലനിരകളുടെ വീക്ഷണം, ഹൃദ്യമായ കാലാവസ്ഥ, സ്പാനിഷ് കൊളോണിയൽ ശൈലിയിലുള്ള വാസ്തുവിദ്യ എന്നിവയ്ക്ക് പേരുകേട്ടതാണ്.
സാൻ ക്ലെമന്റെ നഗര മുദ്രാവാക്യം "സ്പാനിഷ് വില്ലേജ് ബൈ ദ സീ" എന്നതാണ്.
ഔദ്യോഗിക നഗര പുഷ്പം ബൊഗൈൻ വില്ലയും , ഔദ്യോഗിക നഗരവൃക്ഷം കോറലുമാണ് ( Erythrina).
സാഹ്നി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് സാഹ്നി .
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സാഹ്നി  സ്ഥിതിചെയ്യുന്നത്.
സാഹ്നി  വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് സാഹ്നി  ൽ 372 വീടുകൾ ഉണ്ട്.
ആകെ ജനസംഖ്യ 1683 ആണ്.
ഇതിൽ 871 പുരുഷന്മാരും 812 സ്ത്രീകളും ഉൾപ്പെടുന്നു.
സാഹ്നി  ലെ സാക്ഷരതാ നിരക്ക് 73.5 ശതമാനമാണ്.
സാഹ്നി  ലെ 6 വയസ്സിനു താഴെയുള്ള കുട്ടികളുടെ എണ്ണം 166 ആണ്.
ഇത് സാഹ്നി  ലെ ആകെ ജനസംഖ്യയുടെ 9.86 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 528 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 481 പുരുഷന്മാരും 47 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 96.78 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 57.39 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സാഹ്നി  ലെ 382  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 372 - - ജനസംഖ്യ 1683 871 812 കുട്ടികൾ (0-6) 166 81 85 പട്ടികജാതി 382 212 170 പട്ടിക വർഗ്ഗം 0 0 0 സാക്ഷരത 73.5 % 53.92 % 46.08 % ആകെ ജോലിക്കാർ 528 481 47 ജീവിതവരുമാനമുള്ള ജോലിക്കാർ 511 471 40 താത്കാലിക തൊഴിലെടുക്കുന്നവർ 303 275 28 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
സാൻ അന്റോണിയോ ഇംഗ്ലീഷ് വിലാസം https://ml.wikipedia.org/wiki/San_Antonio
അമേരിക്കൻ ഐക്യനാടുകളിലെ ഏഴാമത്തെ ഏറ്റവും ജനവാസമേറിയ നഗരവും ടെക്സസിലെ രണ്ടാമത്തെ ഏറ്റവും ജനവാസമേറിയ നഗരവുമാണ് സാൻ അന്റോണിയോ ( / [invalid input: 'icon'] ˌ s æ n æ n ˈ t oʊ n i .
oʊ / ) ( വിശുദ്ധ അന്തോനീസ് എന്നതിന്റെ സ്പാനിഷ് ).
ടെക്സസ് ട്രൈയാങ്കിൾ പ്രദേശത്തുൾപ്പെട്ട നഗരത്തിൽ ഏതാണ്ട് 1.3ദശലക്ഷം ആളുകൾ വസിക്കുന്നതായി കണക്കാക്കപ്പെടുന്നു.
2010ലെ ജനസംഖ്യാ കണക്കെടുപ്പു പ്രകാരം അമേരിക്കൻ ഐക്യനാടുകളിൽ 10 വർഷത്തിനിടെ ഏറ്റവും ജനപ്പെരുപ്പമേറിയ 10 നഗരങ്ങളിൽ പെട്ടതായിരുന്നു സാൻ അന്റോണിയോ.
2000 ലെ കണക്കെടുപ്പുപ്രകാരം 10 വർഷത്തിനിടെ ഏറ്റവും ജനപ്പെരുപ്പമേറിയ രണ്ടാമത്തെ നഗരവും.
അവലംബം പുറത്തേയ്ക്കുള്ള കണ്ണികൾ Wikimedia Commons has media related to San Antonio, Texas .
സിറ്റി ഓഫ് സാൻ അന്റോണിയോ
സാൻ അൻസെൽമോ
സാൻ അൻസെൽമോ അമേരിക്കൻ ഐക്യനാടുകളിലെ കാലിഫോർണിയയിൽ മാരിൻ കൗണ്ടിയിലെ ഒരു സംയോജിത നഗരമാണ്.
ഈ നഗരം സാൻ റഫായേൽ നഗരത്തിന് 1.5 മൈൽ (2.4 കിലോമീറ്റർ) പടിഞ്ഞാറായി സമുദ്രനിരപ്പിൽനിന്ന് ഏകദേശം 46 അടി (14 മീറ്റർ) ഉയരത്തിലാണ് സ്ഥിതിചെയ്യുന്നത്.
സാൻ  ഫ്രാൻസിസ്കോ നഗരത്തിന് 20 മൈൽ (32 കിലോമീറ്റർ) വടക്കായിട്ടാണ് സാൻ അൻസെൽമോയുടെ സ്ഥാനം.
നഗരത്തിന്റെ അതിരുകളായി കിഴക്ക് സാൻ റഫായേൽ , പടിഞ്ഞാറ് ഫെയർഫാക്സ് , തെക്ക് റോസ് എന്നീ നഗരങ്ങളാണുള്ളത്.
തെക്കുഭാഗത്തെ പ്രധാന കാഴ്ച്ച തമൽപായിസ് പർവ്വതമാണ്.
സാൻ കാർലോസ്
സാൻ കാർലോസ് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ മറ്റെയോ കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
ഇത് സാൻ ഫ്രാൻസിസ്കോ ഉപദ്വീപിൽ സാൻ ഫ്രാൻസിസ്കോ നഗരത്തിനും സാൻ ജോസ് നഗരത്തിനും ഇടയ്ക്ക് പകുതി ദൂരത്തിൽ സ്ഥിതിചെയ്യുന്നു.
ബെൽമോണ്ട് (വടക്ക്), റെഡ്‍വുഡ് സിറ്റി (തെക്ക്) എന്നിവയ്ക്ക് ഇടയിലായി സ്ഥിതി ചെയ്യുന്നതും പ്രധാനമായി വാസഗേഹങ്ങൾ  ഉൾപ്പെടുന്നതുമായ ഒരു ചെറിയ ഉപ നഗരമാണിത്.
2010 ലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 28,406 ആയിരുന്നു.
സാൻ കാർലോസ് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 37°29′57″N 122°15′48″W ﻿ / ﻿ 37.499187°N 122.263278°W ﻿ / 37.499187; -122.263278 ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കകൾ പ്രകാരമുള്ള ഈ നഗരത്തിൻറെ മൊത്തം വിസ്തീർണ്ണം 5.54 ചതുരശ്ര മൈൽ (14.3 ചതുരശ്ര കിലോമീറ്റർ) ആണ്.
ഇതിലെ 0.05% ജലം ഉൾപ്പെട്ട പ്രദേശങ്ങളുമാണ്.
കാലാവസ്ഥ San Carlos, California പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 78 (26) 80 (27) 89 (32) 97 (36) 102 (39) 109 (43) 110 (43) 105 (41) 107 (42) 104 (40) 87 (31) 77 (25) 110 (43) ശരാശരി കൂടിയ °F (°C) 58.5 (14.7) 62.3 (16.8) 65.5 (18.6) 70.2 (21.2) 74.4 (23.6) 79.2 (26.2) 82.4 (28) 82.1 (27.8) 80.2 (26.8) 74.4 (23.6) 65.3 (18.5) 58.2 (14.6) 71.06 (21.7) ശരാശരി താഴ്ന്ന °F (°C) 40.3 (4.6) 43.8 (6.6) 45.2 (7.3) 46.5 (8.1) 50.7 (10.4) 54.3 (12.4) 56.3 (13.5) 56.5 (13.6) 54.4 (12.4) 50.5 (10.3) 44.3 (6.8) 40.1 (4.5) 48.58 (9.21) താഴ്ന്ന റെക്കോർഡ് °F (°C) 16 (−9) 25 (−4) 29 (−2) 33 (1) 36 (2) 39 (4) 40 (4) 43 (6) 38 (3) 33 (1) 29 (−2) 19 (−7) 16 (−9) മഴ/മഞ്ഞ് inches (mm) 4.02 (102.1) 4.09 (103.9) 3.13 (79.5) 1.16 (29.5) 0.47 (11.9) 0.1 (3) 0.01 (0.3) 0.05 (1.3) 0.16 (4.1) 1.06 (26.9) 2.37 (60.2) 3.84 (97.5) 20.46 (520.2) ഉറവിടം: "The Weather Channel അവലംബം ↑ ↑ ↑ ↑ ↑ 1 2 ↑ ↑ ↑ ↑ ↑ ↑
സിമ്പിൾ മെയിൽ ട്രാൻസ്ഫർ പ്രോട്ടോകോൾ ഇംഗ്ലീഷ് വിലാസം https://ml.wikipedia.org/wiki/Simple_Mail_Transfer_Protocol
ഇ-മെയിൽ അയക്കുന്നതിനുള്ള സം‌വിധാനങ്ങളുടെ സന്ദേശങ്ങളുടെ കൈമാറ്റത്തെ നിയന്ത്രിക്കുന്നതിനായുള്ള നിശ്ചിത നിയമങ്ങളുടേയും മാനദണ്ഡങ്ങളുടേയും സംഹിതയാണ്‌ സിമ്പിൾ മെയിൽ ട്രാൻസ്ഫർ പ്രോട്ടോക്കോൾ അല്ലെങ്കിൽ എസ്.എം.ടി.പി .
ആദ്യമായി ഇത് നിർവ്വചിച്ചത് ആർ.എഫ്.സി 821 (സ്റ്റാൻഡാർഡ് 10)-ൽ ആണ്‌.
പിന്നീട് ആർ.എഫ്.സി 1123 (സ്റ്റാൻഡേഡ് 3), അദ്ധ്യായം 5-ൽ പുനർനിർണ്ണയിക്കപ്പെട്ടു.
നാം ഇന്നുപയോഗിക്കുന്ന എക്സ്റ്റൻഡഡ് എസ്.എം.ടി.പി നിർവചിക്കപ്പെട്ടിരിക്കുന്നത് ആർ.എഫ്.സി 2821ഇൽ ആണ്‌.
ഈ പ്രോട്ടോക്കോൾ ഉപയോഗിക്കുന്നത് മെയിൽ സം‌പ്രേക്ഷണത്തിനും സ്വീകരണത്തിനും മാത്രമായാണ്‌.
മെയിൽ കൈകാര്യം ചെയ്യുന്നതിനായി ഉപയോക്താക്കൾ ഉപയോഗിക്കുന്ന സോഫ്റ്റ്‌വെയറുകൾ (ഉദാഹരണത്തിനു മെയിൽ ക്ലൈന്റ്) പൊതുവേ പോസ്റ്റ് ഓഫീസ് പ്രോട്ടോക്കോൾ (പി.ഓ.പി അല്ലെങ്കിൽ പോപ്), ഇന്റർനെറ്റ് മെയിൽ ആക്സസ് പ്രോട്ടോക്കോൾ (ഐ.എം.ഏ.പി] അല്ലെങ്കിൽ ഐമാപ്) ആണ്‌ ഉപയോഗിക്കുന്നത്.
എസ്എംടിപി(SMTP)യുടെ ഉത്ഭവം 1980-ൽ ആരംഭിച്ചു, 1971 മുതൽ ആർപാനെറ്റി (ARPANET)-ൽ നടപ്പിലാക്കിയ ആശയങ്ങളെ അടിസ്ഥാനമാക്കിയുള്ളതാണ്.
ഇത് ഒന്നിലധികം തവണ പരിഷ്കരിക്കുകയും പരിഷ്കരിക്കുകയും വിപുലീകരിക്കുകയും ചെയ്തു.
ഇന്ന് പൊതുവായ ഉപയോഗത്തിലുള്ള പ്രോട്ടോക്കോൾ പതിപ്പിന് ആധികാരികത, എൻക്രിപ്ഷൻ, ബൈനറി ഡാറ്റാ കൈമാറ്റം, അന്തർദേശീയ ഇമെയിൽ വിലാസങ്ങൾ എന്നിവയ്ക്കായി വിവിധ വിപുലീകരണങ്ങളോടുകൂടിയ വിപുലീകരിക്കാവുന്ന ഘടനയുണ്ട്.
എസ്എംടിപി സെർവറുകൾ സാധാരണയായി ട്രാൻസ്മിഷൻ കൺട്രോൾ പ്രോട്ടോക്കോൾ പോർട്ട് നമ്പർ 25 (പ്ലെയിൻടെക്‌സ്റ്റിനായി), 587 (എൻക്രിപ്റ്റ് ചെയ്‌ത ആശയവിനിമയങ്ങൾക്ക്) ഉപയോഗിക്കുന്നു.
ചരിത്രം എസ്എംടിപിയുടെ മുൻഗാമികൾ
വൺ-ടു-വൺ ഇലക്ട്രോണിക് സന്ദേശമയയ്ക്കലിന്റെ വിവിധ രൂപങ്ങൾ 1960-കളിൽ ഉപയോഗിച്ചിരുന്നു.
നിർദ്ദിഷ്ട മെയിൻഫ്രെയിം കമ്പ്യൂട്ടറുകൾക്കായി വികസിപ്പിച്ച സിസ്റ്റങ്ങൾ ഉപയോഗിച്ച് ഉപയോക്താക്കൾ ആശയവിനിമയം നടത്തി.
കൂടുതൽ കമ്പ്യൂട്ടറുകൾ പരസ്പരം ബന്ധിപ്പിച്ചിരിക്കുന്നതിനാൽ, പ്രത്യേകിച്ച് യു.എസ്. ഗവൺമെന്റിന്റെ ആർപാനെറ്റിൽ, വ്യത്യസ്ത ഓപ്പറേറ്റിംഗ് സിസ്റ്റങ്ങൾക്കിടയിൽ സന്ദേശങ്ങൾ കൈമാറുന്നതിനുള്ള മാനദണ്ഡങ്ങൾ വികസിപ്പിച്ചെടുത്തു.
1970-കളിൽ വികസിപ്പിച്ചെടുത്ത ഈ മാനദണ്ഡങ്ങളിൽ നിന്ന് എസ്എംടിപി വളർന്നു.
ആർപാനെറ്റിലെ മെയിൽ അതിന്റെ വേരുകൾ 1971-ൽ കണ്ടെത്തുന്നു: മെയിൽ ബോക്‌സ് പ്രോട്ടോക്കോൾ, അത് നടപ്പിലാക്കിയില്ല, എന്നാൽ ഇത് RFC 196 ൽ ചർച്ചചെയ്യുന്നു; കൂടാതെ ആർപാനെറ്റിലെ രണ്ട് കമ്പ്യൂട്ടറുകളിൽ സന്ദേശങ്ങൾ അയക്കുന്നതിനായി ബിബിഎന്നി(BBN)-ലെ റേ ടോംലിൻസൺ ആ വർഷം സ്വീകരിച്ച എസ്എൻഡിഎംഎസ്ജി(SNDMSG) പ്രോഗ്രാമും ഉൾപ്പെടുന്നു.
1973 ജൂണിൽ RFC 524 ൽ ഒരു മെയിൽ പ്രോട്ടോക്കോളിനായി ഒരു നിർദ്ദേശം വന്നു, അത് നടപ്പിലാക്കിയില്ല.
പുറമെ നിന്നുള്ള കണ്ണികൾ ഇന്റർനെറ്റ് മെയിൽ ഇൻഫ്രാസ്ട്രച്ചർ (cr.yp.to) റഫറൻസ് മാനുവൽ (cr.yp.to) Tools in the war on mail loops (cr.yp.to) Essential Internet Protocols - SMTP Archived 2008-11-21 at the Wayback Machine .
SMTP Sequence Diagram Archived 2010-12-15 at the Wayback Machine .
(PDF) Diagram of e-mail flow Archived 2008-10-06 at the Wayback Machine .
(PDF, PNG Archived 2006-10-13 at the Wayback Machine . ) Troubleshooting SMTP in Thunderbird Includes information on getting around port 25 blocking.
The Case For Email Security - Security and Insecurity in SMTP, POP and IMAP.
സിമ്രാൻ കൗർ മുണ്ടി
ഒരു ഇന്ത്യൻ അഭിനേത്രിയും മോഡലും സൗന്ദര്യമത്സരത്തിൻ്റെ ടൈറ്റിൽ ഹോൾഡറുമാണ് സിമ്രാൻ കൗർ മുണ്ടി .
അവർ പ്രധാനമായും ഹിന്ദി സിനിമകളിൽ അഭിനയിക്കുന്നു.
2008 ലെ ഫെമിന മിസ് ഇന്ത്യ യൂണിവേഴ്സ് പട്ടം നേടിയ അവർ മിസ് യൂണിവേഴ്സ് 2008 ൽ ഇന്ത്യയെ പ്രതിനിധീകരിച്ചിട്ടുണ്ട്.
2011-ൽ ജോ ഹം ചാഹൈൻ എന്ന ഹിന്ദി ചിത്രത്തിലൂടെയാണ് അവർ അഭിനയരംഗത്തേക്ക് കടന്നത്.
മുംബൈയിൽ ജനിച്ച അവർ ഇന്ത്യയിലെ പഞ്ചാബിലെ ഹോഷിയാർപൂരിലെ മുണ്ടിയൻ ജട്ടനിൽ നിന്നുള്ള ഒരു ജാട്ട് കുടുംബത്തിൽെപ്പട്ടതാണ്.
ഡൽഹി പബ്ലിക് സ്കൂളിലും മധ്യപ്രദേശിലും രണ്ടു വർഷം പഠിച്ചു.
പിന്നീട് അവർ മധ്യപ്രദേശിലെ ഗ്വാളിയോറിലെ സിന്ധ്യ കന്യാ വിദ്യാലയത്തിലെ ബോർഡിംഗ് സ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കി.
2007-ൽ ഇൻഡോറിലെ ഹോൾക്കർ സയൻസ് കോളേജിൽ നിന്ന് അവർ ബയോ-ടെക്‌നോളജി ബിരുദം പൂർത്തിയാക്കി.
അവർ ബിരുദാനന്തരം മുംബൈയിലേക്ക് മടങ്ങി.
അന്ധേരിയിലെ ഫെയിം സിനിമാസിൽ ഗസ്റ്റ് റിലേഷൻസ് എക്‌സിക്യൂട്ടീവായി ജോലി ചെയ്തു.
ഫെമിന മിസ് ഇന്ത്യ 2008 മത്സരത്തിൽ പങ്കെടുക്കാൻ അവരെ പ്രോത്സാഹിപ്പിച്ച ഷോ ബിസിനസിലെ മുൻനിര മേക്കപ്പ് ആർട്ടിസ്റ്റുകളിൽ ഒരാളായ ഭരത്, ഡോറിസ് എന്നിവരാൽ ഫെയിം സിനിമാസിൽ ജോലി ചെയ്യുമ്പോൾ അവർ കൂടുതലായും ശ്രദ്ധിക്കപ്പെട്ടു.
ഔപചാരികമായ മോഡലിംഗ് അനുഭവം ഇല്ലാതിരുന്നിട്ടും രാജ്യത്തെ ഏറ്റവും മികച്ച താരങ്ങളുമായി മത്സരിച്ച് അവർ കിരീടം നേടുകയും ചെയ്തു.
അവർ ഫെമിന മിസ് ഇന്ത്യ യൂണിവേഴ്‌സ് 2008 കിരീടമണിഞ്ഞു.
തുടർന്ന് മിസ് യൂണിവേഴ്സ് 2008 മത്സരത്തിൽ അവർ ഇന്ത്യയെ പ്രതിനിധീകരിച്ചു.
2008 ജൂലൈ 13 ന് അവർ വിയറ്റ്നാമിലെ ൻഹാ ട്രാംഗിലുള്ള ഡയമണ്ട് ബേ റിസോർട്ടിൽ ബീച്ച് ബ്യൂട്ടി മത്സരത്തിൽ ഒന്നാം റണ്ണറപ്പും ഈവനിംഗ് ഗൗൺ മത്സരത്തിൽ രണ്ടാം റണ്ണറപ്പും നാഷണൽ കോസ്റ്റ്യൂം റൗണ്ടിൽ നാലാം സ്ഥാനവും നേടി.
ടെലിവിഷൻ ജീവിതം
2011 ജനുവരിയിൽ ഷാരൂഖ് ഖാൻ അവതാരകനായ സോർ കാ ഝട്ക: ടോട്ടൽ വൈപൗട്ട് എന്ന റിയാലിറ്റി ഗെയിം ഷോയിൽ ഇന്ത്യൻ ടെലിവിഷനിൽ അവർ പങ്കെടുത്തിരുന്നു.
അവർ ഏഴാമത്തെ എപ്പിസോഡ് വിജയിക്കുകയും അവസാന എപ്പിസോഡിലെ 15 ഫൈനലിസ്റ്റുകളിൽ ഇടം നേടുകയും ചെയ്തിരുന്നു.
2013 ജനുവരിയിൽ ആദ്യത്തെ ഹോക്കി ഇന്ത്യാ ലീഗിൻ്റെ അവതാരകയായി മുണ്ടി അരങ്ങേറ്റം കുറിച്ചു.
അവിടെ ഒരു മാസത്തിലേറെയായി രാജ്യത്തുടനീളം കളിച്ച മത്സരങ്ങളിൽ അവർ ആങ്കർ ചെയ്തു.
2019-ൽ അവർ സോണി പിക്‌ചേഴ്‌സ് നെറ്റ്‌വർക്ക്സ് ഇന്ത്യയിൽ സംപ്രേഷണം ചെയ്ത എൻബിഎയിൽ കളിച്ച ബാസ്‌ക്കറ്റ് ബോൾ മത്സരങ്ങൾ ചർച്ച ചെയ്ത രൺവിജയ് സിംഗ് , മനസ് സിംഗ് എന്നിവരോടൊപ്പം ശനിയാഴ്ച മോണിംഗ് ലൈവ് ഷോയിൽ സഹ-ഹോസ്റ്റ് ചെയ്തു.
2019 ഒക്ടോബർ 4, 5 തീയതികളിൽ ഡോം, എൻഎസ്‌സിഐ, എസ്‌വിപി സ്റ്റേഡിയത്തിൽ സാക്രമെൻ്റോ കിംഗ്‌സും ഇന്ത്യാന പേസർമാരും പങ്കെടുത്ത സ്കോട്ട് ഫ്രഷിനൊപ്പം അവർ ആദ്യത്തെ എൻബിഎ ഇന്ത്യ ഗെയിംസ് 2019 ആങ്കർ ചെയ്തു.
[അവലംബം ആവശ്യമാണ്] ഒരു ഇവൻ്റ് ലോഞ്ചിൽ സിമ്രാൻ കൗർ മുണ്ടി സിനിമാ ജീവിതം
2011 ഡിസംബർ 16-ന് ജോ ഹം ചാഹൈൻ എന്ന ചിത്രത്തിലൂടെ ബോളിവുഡിൽ അരങ്ങേറ്റം കുറിച്ച മുണ്ടി നവാഗതനായ സണ്ണി ഗില്ലിനൊപ്പം അതിൽ അഭിനയിച്ചു.
ഈ ചലച്ചിത്രം ബോക്‌സ് ഓഫീസിൽ മിതമായ പ്രതികരണമാണ് നേടിയെങ്കിലും അവരുടെ പ്രകടനത്തിന് അവർക്ക് നല്ല അഭിനന്ദനം ലഭിച്ചു.
2013 ജൂലൈയിൽ പഞ്ചാബി സൂപ്പർസ്റ്റാർ ജിപ്പി ഗ്രെവാൾ പഞ്ചാബി സംഗീത ഇതിഹാസം ജാസി ബെയ്ൻസ് എന്നിവർക്കൊപ്പം ബെസ്റ്റ് ഓഫ് ലക്ക് എന്ന ചിത്രത്തിലൂടെ പഞ്ചാബി സിനിമയിൽ അവർ അരങ്ങേറ്റം കുറിച്ചു.
ഇത് മൂന്നാമത്തെ ഏറ്റവും ഉയർന്ന ഓപ്പണിംഗ് ദിനവും (7.1 ദശലക്ഷം രൂപ) വാരാന്ത്യവും (22.4 രൂപ) നേടി.
മില്ല്യൺ) റിലീസ് സമയത്ത് കൂടുതൽ കളക്ഷൻ നേടിയ പഞ്ചാബി ചിത്രങ്ങളിൽ ഇത് ഇടം നേടി.
2013 സെപ്റ്റംബറിൽ തെലുങ്ക് സിനിമാ താരം മനോജ് മഞ്ചുവിനൊപ്പം പൊട്ടുഗഡു എന്ന ചിത്രത്തിലൂടെ മുണ്ടി ടോളിവുഡിൽ അരങ്ങേറ്റം കുറിച്ചു.
ഏക്താ കപൂറിൻ്റെ ബാലാജി മോഷൻ പിക്‌ചേഴ്‌സും ബിജോയ് നമ്പ്യാരും നിർമ്മിച്ച അവരുടെ അടുത്ത ബോളിവുഡ് ചിത്രം കുക്കു മാത്തൂർ കി ജൻദ് ഹോ ഗായി 2014 മെയ് 30-ന് അവളുടെ പഞ്ചാബി ചിത്രമായ മുണ്ടേയൻ ടോൺ ബച്ച്‌കെ രഹിൻ റിലീസ് ചെയ്ത അതേ ദിവസം തന്നെ റിലീസ് ചെയ്‌തു.
അതിൻ്റെ പ്രമോഷനുകൾക്ക് അവർക്ക് അലയേണ്ടി വന്നു.
രണ്ട് സിനിമകളും ഒരേ സമയത്തായതു കൊണ്ടായിരുന്നു ഇത്.
അബ്ബാസ് മുസ്താൻ സംവിധാനം ചെയ്ത കിസ് കിസ്കോ പ്യാർ കരൂൺ എന്ന ചിത്രത്തിലൂടെ അഭിനയരംഗത്തേക്ക് കടന്നുവന്ന ഹാസ്യനടൻ കപിൽ ശർമ്മയ്‌ക്കൊപ്പമാണ് അവർ അടുത്തതായി അഭിനയിച്ചത്.
2020 ജനുവരി 31-ന് പട്യാലയിൽ വെച്ച് പഞ്ചാബി ഗായകനും നടനുമായ ഗുരുദാസ് മാൻ്റെ മകൻ ഗുരിക്ക് മാനെ മുണ്ടി വിവാഹം കഴിച്ചു.
ബാഹ്യ ലിങ്കുകൾ Simran Kaur Mundi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് സിമ്രാൻ കൗർ മുണ്ടി ഫലകം:BH person സിമ്രാൻ കൗർ മുണ്ടി ട്വിറ്ററിൽ Simran Mundi Profile at Femina Miss India അവലംബം ↑ ↑ ↑ ↑ ↑ ↑ ↑ {{ cite web }} :  CS1 maint: archived copy as title ( link ) ↑ ↑ ↑ ↑ ↑
സിയ ഉൾ ഹഖ് ഇംഗ്ലീഷ് വിലാസം https://ml.wikipedia.org/wiki/Zia-ul-Haq
ജനറൽ മുഹമ്മദ് സിയ ഉൾ ഹഖ് ( പഞ്ചാബി , ഉർദു : محمد ضياء الحق ‬ ; ഓഗസ്റ്റ് 12, 1924 – ഓഗസ്റ്റ് 17, 1988) പാകിസ്താന്റെ ആറാമത്തെ പ്രസിഡന്റാണ്.
1978 മുതൽ മരണം വരെ അദ്ദേഹമായിരുന്നു പാകിസ്താൻ പ്രസിഡന്റ്.
പാകിസ്താന്റെ ചരിത്രത്തിൽ മൂന്നാമത്തെ പ്രാവശ്യം (1977-ൽ) പട്ടാളഭരണം ഏർപ്പെടുത്തിയ ഇദ്ദേഹമാണ്.
ചീഫ് മാർഷ്യൽ ലോ അഡ്മിനിസ്ട്രേറ്റർ എന്ന നിലയിലും പ്രസിഡന്റ് എന്ന നിലയിലും അദ്ദേഹത്തിന്റെ ഒൻപത് വർഷത്തെ ഭരണകാലം ഏറ്റവും നീളമേറിയതായി പരിഗണിക്കുന്നു.
രണ്ടാം ലോക മഹായുദ്ധത്തിൽ ബ്രിട്ടീഷ് ഇന്ത്യൻ ആർമി ഓഫീസറായി സേവനമനുഷ്ടിച്ചിട്ടുണ്ട്.
1947-ലെ ഇന്ത്യാ വിഭജന സമയത്ത് സ്വന്തം പ്രവർത്തനമേഖല തിരഞ്ഞെടുക്കുന്നതിന് ഓരോ ആർമി ഓഫീസർമാർക്കും അനുവാദമുണ്ടായിരുന്നു.
സിയ പാകിസ്താനാണ് തിരഞ്ഞെടുത്തത്.
അതിനുശേഷം 1965 ലെ യുദ്ധത്തിൽ ഇന്ത്യക്കെതിരായി പട നയിച്ചു.
1976-ൽ അന്നത്തെ പ്രധാനമന്ത്രി സുൽഫിക്കർ അലി ഭൂട്ടോ പല സീനിയർ ഓഫിസർമാരെയും അവഗണിച്ച് സിയയെ ചീഫ് ഓഫ് ആർമി സ്റ്റാഫ് ആയി നിയമിച്ചു.
1977-ൽ ഭൂട്ടോയെ അട്ടിമറിച്ച് രാജ്യത്ത് പട്ടാള ഭരണം ഏർപ്പെടുത്തി.
മൗലിക ഇസ്ലാമികവിശ്വാസത്തിലധിഷ്ഠിതമായ രാഷ്ട്രീയനയങ്ങൾ പാകിസ്താനിൽ പൊതുധാരയിലേക്ക് കൊണ്ടുവന്നത് സിയ ഉൾഹഖാണ്.
ഈ നയം, ബഹുസ്വരസമൂഹത്തിന്റെ വികാസത്തിന് വിഘാതം സൃഷ്ടിക്കുകയും, വിവിധ മുസ്ലീം വിഭാഗങ്ങൾക്കിടയിൽ അസ്വാരസ്യം ഉടലെടുക്കുന്നതിലും ന്യൂനപക്ഷങ്ങളെ ഒറ്റപ്പെടുത്തുന്നതിലേക്കും വഴിതെളിച്ചു.
ഒട്ടും അയവില്ലാത്ത ആയ ഈ നയം മൂലം ശീതയുദ്ധാന്തരമുള്ള രാഷ്ട്രീയമാറ്റങ്ങൾക്കൊത്തുപോകാനോ ഇരുപത്തൊന്നാം നൂറ്റാണ്ടിന്റെ തുടക്കത്തിൽ രാജ്യത്തുയർന്നുവന്ന മതതീവ്രവാദപ്രവർത്തനങ്ങളെ തടയാനോ പാകിസ്താന് സാധിക്കാതെവന്നു.
സിമ്രൻ ഇംഗ്ലീഷ് വിലാസം https://ml.wikipedia.org/wiki/Simran
ഒരു ഇന്ത്യൻ ചലച്ചിത്ര നടിയും നിർമ്മാതാവും ടെലിവിഷൻ വ്യക്തിത്വവുമാണ് സിമ്രാൻ ബഗ്ഗ (ജനനം: ഋഷിഭാല നേവൽ, ഏപ്രിൽ 4, 1976).
പ്രധാനമായും തമിഴ്, തെലുങ്ക് ഭാഷാ ചിത്രങ്ങളിലും ഹിന്ദി, മലയാളം, കന്നഡ എന്നീ ചിത്രങ്ങളിലും അഭിനയിച്ചിട്ടുണ്ട്.
ഇന്ത്യൻ ചലച്ചിത്രമേഖലയിലെ നൃത്ത, അഭിനയ വൈദഗ്ദ്ധ്യം കൊണ്ട് ശ്രദ്ധേയയായ അവർ മൂന്ന് ഫിലിംഫെയർ അവാർഡ് സൗത്ത്, മികച്ച നടിക്കുള്ള ഒരു തമിഴ്നാട് സംസ്ഥാന ചലച്ചിത്ര അവാർഡ്, മൂന്ന് സിനിമാ എക്സ്പ്രസ് അവാർഡുകൾ എന്നിവ നേടിയിട്ടുണ്ട്.
1976 ൽ ഒരു പഞ്ചാബി കുടുംബത്തിൽ അശോക് നവലിന്റേയും ശാരദ നവലിന്റെയും മകളായി ജനിച്ചു.
രണ്ട് സഹോദരിമാരുണ്ട്.
സിമ്രൻ വിവാഹം ചെയ്തിരിക്കുന്നത് ഒരു പൈലറ്റായ ദീപക് ബഗ്ഗയെയാണ്.
ഡിസംബർ 2, 2003 ന് ഇവരുടെ വിവാഹം കഴിഞ്ഞു.
ഇവർക്ക് 2005 ൽ ഒരു മകൻ ജനിച്ചു.
ഇപ്പോൾ ഡെൽഹിയിൽ സ്ഥിര താമസമാണ്.
തന്റെ അഭിനയ ജീവിതം തുടങ്ങിയത് ഹിന്ദി ചിത്രമായ സനം ഹർജായി എന്ന ചിത്രത്തിലാണ്.
പക്ഷേ, ഈ ചിത്രം ഒരു പരാജയമായിരുന്നു.
പിന്നീട് തെന്നിന്ത്യയിലേക്ക് നീങ്ങുകയും മലയാളത്തിൽ മമ്മൂട്ടി നായകനായി അഭിനയിച്ച ഇന്ദ്രപ്രസ്ഥം എന്ന ചിത്രത്തിൽ അഭിനയിച്ചു.
പക്ഷേ, സിമ്രൻ ശ്രദ്ധേയായ ഒരു നടിയായത് തമിഴ് ചിത്രങ്ങളിലൂടെയാണ്.
1998 മുതൽ 2004 വരെ തമിഴിൽ ഒരു മുൻ നിര നടിയായിരുന്നു സിമ്രൻ.
അക്കാലത്ത് ഏറ്റവും കൂടുതൽ പ്രതിഫലം പറ്റുന്ന നടിമാരിൽ ഒരാളാ‍യിരുന്നു സിമ്രൻ.
വിവാഹത്തിനു ശേഷം സിമ്രൻ ചലച്ചിത്ര രംഗത്ത് നിന്നും കുറച്ചു കാലത്തേക്ക് വിട്ടുനിന്നു.
സിമ്രൻ പഞ്ചാബി, തമിഴ്, ഹിന്ദി എന്നീ ഭാഷകളിൽ പ്രാവീണ്യം നേടിയിട്ടുണ്ട്.
കൂടാതെ ഭരതനാട്യം , സാൽ‌സ എന്നീ നൃത്തങ്ങളിലും സിമ്രൻ നന്നായി പ്രാവീണ്യം നേടിയിട്ടുണ്ട്.
അവലംബം പുറത്തേക്കുള്ള കണ്ണികൾ Simran's page at Paadal.com Archived 2009-03-25 at the Wayback Machine .
Simran's Official Website Simran Telugu Video Songs Archived 2008-12-24 at the Wayback Machine .
Simran Tamil Video Songs Archived 2009-01-16 at the Wayback Machine .
All Simran Videos Archived 2009-01-16 at the Wayback Machine .
Simran Actress videos Archived 2008-12-22 at the Wayback Machine .
Simran Thirai Drama Online Archived 2009-01-22 at the Wayback Machine .
സിമ്പതി ഫോർ മിസ്റ്റർ വെൻജിയൻസ്
സിമ്പതി ഫോർ മിസ്റ്റർ വെൻജിയൻസ് (복수는 나의 것 "പ്രതികാരം എന്റേതാണ്") 2002 -ൽ പുറത്തിറങ്ങിയ ഒരു ദക്ഷിണകൊറിയൻ ത്രില്ലർ ചല‌ച്ചിത്രമാണ് .
പാർക് ചാൻ-വൂക് ആണ് സംവിധായകൻ.
റയു എന്നയാൾ തന്റെ സഹോദരിക്ക് വൃക്ക മാറ്റിവയ്ക്കൽ ശസ്ത്രക്രിയ ചെയ്യാനായി വേണ്ട പണം സംഘടിപ്പിക്കാൻ ശ്രമിക്കുന്നതും അതോടനുബന്ധിച്ച സംഭവവികാസങ്ങളും മറ്റൊരു വ്യക്തിയുടെ പ്രതികാരവുമാണ് കഥ.
ദ വെൻജിയൻസ് ട്രിലോജിയുടെ ആദ്യ ചിത്രമാണിത്.
ഓൾഡ്ബോയ് , ലേഡി വെൻജിയൻസ് എന്നിവയാണ് ഈ ട്രിലോജിയിലെ മറ്റുള്ള ചിത്രങ്ങൾ.
റയു ബധിരനും മൂകനുമാണ് .
ഒരു ഫാക്ടറിയിലാണ് ഇദ്ദേഹം ജോലി ചെയ്യുന്നത്.
വൃക്ക രോഗിയായ സഹോദരിക്ക് മാറ്റിവയ്ക്കുവാൻ വൃക്ക ആവശ്യമുണ്ട്.
റയുവിന്റെ വൃക്ക ഇതിന് യോജിക്കില്ല.
ജോലിയിൽ നിന്ന് പിരിച്ചുവിട്ടപ്പോൾ കിട്ടുന്ന പണം റയു ഒരു ബ്ലാക്ക് മാർക്കറ്റ് വൃക്ക വിൽപ്പനസംഘത്തിന്റെ അടുത്ത് കൊണ്ടുപോകുന്നു.
തന്റെ ഒരു വൃക്കയ്ക്ക് പകരം തന്റെ സഹോദരിക്ക് ആവശ്യമായ തരം വൃക്ക വേണം എന്നാണ് റയു ആവശ്യപ്പെടുന്നത്.
റയുവിന്റെ വൃക്കയും പണവും തട്ടിയെടുത്ത് ഈ സംഘം സ്ഥലം വിടുന്നു.
മൂന്നാഴ്ചയ്ക്ക് ശേഷം ഒരു ദാതാവിനെ ലഭിക്കുന്നുവെങ്കിലും ഓപ്പറേഷന് നൽകാനുള്ള പണം റയുവിന്റെ കൈവശമില്ല.
പണം സ്വരൂപിക്കുവാനായി റയുവിന്റ കാമുകിയായ യിയോങ്-മി എന്ന കമ്യൂണിസ്റ്റ്കാരി റയുവിനെ പിരിച്ചുവിട്ട മുതലാളിയുടെ മകളെ തട്ടിക്കൊണ്ടുപോയി മോചനദ്രവ്യം ആവശ്യപ്പെടാം എന്ന അഭിപ്രായം മുന്നോട്ടുവയ്ക്കുന്നു.
ഡോങ് ജിനിന്റെ മകളായ യു-സാനിനെ അവർ തട്ടിക്കൊണ്ടുപോകുന്നു.
റയു അവളെ മേൽനോട്ടം നടത്തുന്ന ജോലിക്കാരനാന് എന്നാണ് യു-സാൻ കരുതുന്നത്.
റയു, യിയോങ്-മി എന്നിവർ ചേർന്ന് ഡോങ് ജിനിൽ നിന്ന് മോചനദ്രവ്യം വാങ്ങുന്നു.
ഇക്കാര്യമറിയുന്ന റയുവിന്റെ സഹോദരി ഇവർക്കൊരു ഭാരമാകാതിരിക്കാൻ ആത്മഹത്യ ചെയ്യുന്നു.
റയു തന്റെ സഹോദരിയുടെ മൃതദേഹം  നഗരപ്രാന്തത്തിലുള്ള ഒരു നദിക്കരികിലേയ്ക്ക് മറവ് ചെയ്യാനായി കൊണ്ടുപോകുന്നു.
യു-സണിനെ ഇയാൾ കൂടെക്കൂട്ടുന്നു.
മറവുചെയ്യലിൽ മുഴുകിയിരുന്നതിനാലും ചെവി കേൾക്കാത്തതിനാലും യു-സൺ നദിയിൽ മുങ്ങിമരിക്കുമ്പോൾ റയുവിന് രക്ഷിക്കാൻ സാധിക്കുന്നില്ല.
റയുവിന്റെ പിന്നിൽ യു-സൺ മുങ്ങിമരിക്കുന്നു.
ഡോങ്-ജിൻ തന്റെ മകളുടെ മരണത്തിൽ ദു:ഖിതനാണ്.
ഇയാൾ മകളെ തട്ടിക്കൊണ്ടുപോയവരെ കണ്ടെത്തുവാൻ സ്വകാര്യ ഡിക്റ്ററ്റീവുകളെ ചുമതലപ്പെടുത്തുന്നു.
ഡോങ്-ജിൻ യിയോങ്-മിയെ കണ്ടെത്തുകയും അവളെ പീഡിപ്പിക്കുകയും ചെയ്യുന്നു.
യു-സണിന്റെ മരണത്തിൽ അവൾ മാപ്പുചോദിക്കുന്നു.
പക്ഷേ തന്റെ സുഹൃത്തുക്കൾ തീവ്രവാദികളാണെന്നും താൻ മരിക്കുകയാണെങ്കിൽ അവർ നിങ്ങളെ കൊല്ലുമെന്നും അവൾ ഭീഷണിപ്പെടുത്തുന്നു.
ഭീഷണി വകവയ്ക്കാതെ (യിയോങ്-മിയുടെ നിറുത്താതെയുള്ള സംസാരം നിറുത്താൻ വേണ്ടി) ഡോങ്-ജിൻ അവളെ കൊല്ലുന്നു.
റയുവും ഡോങ്-ജിനും എതിരാളികളുടെ വീട്ടിലെത്തി കാത്തിരിക്കുന്നു.
വീട്ടിലെത്തുന്ന റയുവ്നെ കീഴ്പ്പെടുത്തി ഡോങ് ജിൻ തന്റെ മകൾ മരിച്ച നദീതീരത്ത് കൊണ്ടുപോകുന്നു.
റയുവിനെ വെള്ളത്തിലിറക്കി നിറുത്തി ഡോങ്-ജിൻ അയാളുടെ കാലിൽ മുറിവേൽപ്പിക്കുന്നു .
റയു മുങ്ങിമരിക്കുന്നു.
റയുവിന്റെ കഷണങ്ങളാക്കിയ ശവശരീരം കുഴിച്ചുമൂടുവാനായി ഡോങ്-ജിൻ ഒരു കുഴി കുഴിക്കുമ്പോൾ ഒരു കൂട്ടം ആൾക്കാർ അവിടെ വരുന്നു.
ഡൊങ്-ജിനിനെ കുത്തിപ്പരിക്കേൽപ്പിച്ചശേഷം ഒരു കുറിപ്പ് ഇവർ അയാളുടെ നെഞ്ചിൽ ഒരു കത്തികൊണ്ട് തറച്ചുവയ്ക്കുന്നു.
ഇവർ യിയോങ്-മിയുടെ സുഹൃത്തുക്കളാണെന്നാണ് കുറിപ്പിൽ എഴുതിയിരിക്കുന്നത്.
മരിച്ചുകൊണ്ടിരിക്കുന്ന ഡോങ്-ജിൻ അയാളുടെ രക്തം പുരണ്ട ആയുധങ്ങൾ റയുവിന്റെ ശരീരഭാഗങ്ങൾ നിറച്ച ചാക്ക് എന്നിവ ഉപേക്ഷിച്ച് ഇവർ പോകുന്നു.
അഭിനേതാക്കൾ സോങ് കാങ്-‌ഹോ പാർക്ക് ഡോങ്-ജിൻ ഒരു നിർമ്മാണകമ്പനിയുടെ പ്രസിഡന്റ്.
റയുവിനെ ജോലിക്ക് നിയമിച്ചിരിക്കുന്നവരുടെ സുഹൃത്ത്.
യു-സാനിന്റെ അച്ഛൻ.
ഷിൻ ഹാ-ക്യുൻ റയു.
ചെവി കേ‌ൾക്കാനും സംസാരിക്കാനും സാധിക്കാത്ത ഫാക്ടറി ജോലിക്കാരൻ.
ബേ ഡൂണ ചാ യിയോങ്-മി, റയുവെന്റെ കാമുകി.
ഒരു കമ്യൂണിസ്റ്റ് അനാർക്കിസ്റ്റ് സംഘടനയിലെ അംഗമാണ്.
ഹാൻ ബോ-ബേ യു-സാൻ.
ഡോങ്-ജിനിന്റെ മകൾ.
ഇം ജി-എയുൺ റയുവിന്റെ സഹോദരി.
വൃക്ക രോഗി.
സിമ്പതി ഫോർ മിസ്റ്റർ വെൻജിയൻസ് 2002 മാർച്ച് 29-നാണ് ദക്ഷിണകൊറിയയിൽ റിലീസ് ചെയ്തത്.
US$1,954,937 ലോകമാസകലമുള്ള പ്രദർശനങ്ങളിൽ നിന്ന് ലഭിച്ചു.
2002 -ലെ മികച്ച ചലച്ചിത്രമായി ഹാരി നോൾസ് ( ഐന്റ് ഇറ്റ് കൂൾ ന്യൂസ് ) തിരഞ്ഞെടുത്തു.
കഥയും അഭിനയവും മികച്ചതാണെന്ന് ഇദ്ദേഹം വിലയിരുത്തി.
എച്ച്ഡിഫെസ്റ്റിലെ ബോബോ ഡെങ് ചിത്രത്തിൽ വയലൻസ് വളരെയധികമുണ്ടെന്നും അത് കഥയെ മുന്നോട്ട് കൊണ്ടുപോകാൻ സഹായിക്കുന്നുവെന്നും നിരീക്ഷിച്ചു.
ഇഫിലിംക്രിട്ടിക്കിലെ എലൈൻ പെറോൺ കിം ബ്യുങ് ഇലിന്റെ സിനിമോട്ടോഗ്രാഫിയെ വളരെയധികം പ്രകീർത്തിച്ചു .
പുരസ്കാരങ്ങൾ 2002 ബുസാൻ ഫിലിം ക്രിട്ടിക്സ് പുരസ്കാരം മികച്ച ചലച്ചിത്രം മികച്ച സംവിധായകൻ - പാർക്ക് ചാൻ വൂക്ക് 2002 ചുൻസ ഫിലിം ആർട്ട് പുരസ്കാരം മികച്ച സംഗീതം - ബൈക് ഹ്യുൻ, ജാൻ യോങ്-ഗ്യു 2002 കൊറിയൻ അസോസിയേഷൻ ഓഫ് ഫിലിം ക്രിട്ടിക്സ് പുരസ്കാരം മികച്ച സംവിധായകൻ - പാർക്ക് ചാൻ-വൂക് മികച്ച തിരക്കഥ - പാർക്ക് ചാൻ വൂക് , ലീ ജേ-സൂൺ, ലീ മൂ-യങ്മ് ലീ യോങ് ജോങ് എന്നിവർ 2002 കൊറിയൻ ഫിലിം പുരസ്കാരം മികച്ച സിനിമാട്ടോഗ്രാഫി - കിം ബ്യുങ്-ഇൽ മികച്ച എഡിറ്റിംഗ് - കിം സാങ്-ബം മികച്ച ലൈറ്റിംഗ് - പാർക്ക് ഹ്യുൺ വോൺ 2002 ഡയറക്റ്റേഴ്സ് കട്ട് പുരസ്കാരം മികച്ച സംവിധായകൻ - പാർക് ചാൻ-വൂക് റീമേക്ക്
2010 ജനുവരിയിൽ അമേരിക്കൻ റീമേക്ക് അവകാശം വാർണർ ബ്രദേഴ്സ് നേടി.
ബ്രയാൻ ടക്കറിനെ സ്ക്രീൻ പ്ലേ എഴുതുവാനായി ചുമതലപ്പെടുത്തി.
അവലംബം പുറത്തേയ്ക്കുള്ള കണ്ണികൾ Book: The Vengeance Trilogy Wikipedia books are collections of articles that can be downloaded or ordered in print.
സിമ്പതി ഫോർ മിസ്റ്റർ വെൻജിയൻസ് at the Korean Movie Database സിമ്പതി ഫോർ മിസ്റ്റർ വെൻജിയൻസ് ഇന്റർനെറ്റ് മൂവി ഡാറ്റാബേസിൽ സിമ്പതി ഫോർ മിസ്റ്റർ വെൻജിയൻസ് ഓൾമുവീയിൽ റോട്ടൻ ടൊമാറ്റോസിൽ നിന്ന് സിമ്പതി ഫോർ മിസ്റ്റർ വെൻജിയൻസ് Review at Koreanfilm.org
സിമ്പിൾ കപാഡിയ
ഹിന്ദി ചലച്ചിത്ര നടിയും കോസ്റ്റ്യൂം ഡിസൈനറുമായിരുന്നു സിമ്പിൾ കപാഡിയ (ജനനം:15 ഓഗസ്റ്റ് 1958; മരണം:10 നവംബർ 2009).
1987 മുതൽ 2009 ൽ മരിക്കുന്നതുവരെ തന്റെ പ്രൊഫഷണൽ കരിയറിൽ സിമ്പിൾ കപാഡിയ സജീവമായിരുന്നു.
1977ൽ അനുരോദ് എന്ന ചിത്രത്തിലൂടെയാണ് സിമ്പിൾ കപാഡിയ ചലച്ചിത്ര അഭിനയരംഗത്ത് പ്രവേശിച്ചത്.
1987 ലെ പരാഖ് എന്ന സിനിമയിലെ അഭിനയത്തിനു ശേഷം കോസ്റ്റ്യൂം ഡിസൈനറായി ഹിന്ദി ചലച്ചിത്രരംഗത്ത് പ്രവർത്തിച്ചു.
പ്രശസ്ത ചലച്ചിത്ര നടി ഡിമ്പിൾ കപാഡിയയുടെ സഹോദരിയാണ് സിമ്പിൾ കപാഡിയ.
1994ൽ മികച്ച വസ്ത്രാലങ്കാരത്തിനുള്ള ദേശീയ പുരസ്കാരം സിമ്പിൾ കപാഡിയ നേടിയിട്ടുണ്ട്.
വ്യക്തിപരമായ ജീവിതം
1958 ഓഗസ്റ്റ് 15 ന് സിമ്പിൾ കപാഡിയ ജനിച്ചു.
ചുന്നിഭായ്, ബെറ്റി കപാഡിയ എന്നിവരായിരുന്നു സിമ്പിൾ കപാഡിയയുടെ മാതാപിതാക്കൾ.